Document ID: /roh_data/filtered/Bilingualer_Corpus_interleaved-it-rm.jsonl.gz/1816

This is a text translated from Italian to Rumantsch Grischun.
Giornate europee del Patrimonio dell'11 e 12 settembre 2010 sul tema "Cicli di vita"

In occasione delle giornate europee del Patrimonio, in programma l'11 e il 12 settembre, si potrà scegliere tra un ricco programma. Nei Grigioni gli eventi interesseranno soprattutto il Comune di Davos.

In occasione delle 17e giornate europee del Patrimonio, il Servizio monumenti invita a scoprire beni culturali associati al tema "Cicli di vita": luoghi ed edifici – scuola, ospedale, chiesa, cimitero – che caratterizzano la vita quotidiana in un ambiente culturale e che sì ci sembrano ben noti, ma che sovente non conosciamo veramente. Questi narrano del modo di affrontare i temi centrali della vita: nascita; gioia; dolore; morte.

Nei Grigioni gli eventi della giornata del Patrimonio interesseranno prevalentemente il Comune di Davos. Verranno presentati diversi beni culturali che, quali costruzioni pubbliche, hanno raggiunto un elevato grado di qualità pianificatoria e architettonica e che caratterizzano in modo determinante l'aspetto attuale dell'insediamento.

Le Giornate europee del Patrimonio verranno ufficialmente inaugurate sabato 11 settembre alle ore 11 dal Landamano Hans Peter Michel, presso il municipio a Davos Platz. Alla manifestazione inaugurale interverranno tra gli altri l'ex presidente del Gran Consiglio Christian Rathgeb, presidente dell'Associazione per la ricerca culturale grigionese, e Marcus Casutt, sovrintendente cantonale ai monumenti. Farà da contorno alla manifestazione l'esibizione degli allievi della scuola di musica di Davos.

Sabato 11 settembre dalle ore 13 alle 17, così come domenica 12 settembre dalle ore 11 alle 16 sono in programma a Davos diverse visite guidate. Sarà tra l'altro possibile visitare la stazione ferroviaria di Davos Platz, il Museo Kirchner, la Chiesa di San Giovanni, con le sue finestre realizzate da Giacometti, e l'ostello per la gioventù. Verrà inoltre offerta una visita guidata storico-culturale di Davos, nonché proposta una manifestazione incentrata sulla figura dell'architetto Rudolf Gaberel. Verrà anche presentata la miniera "Bergbau am Silberberg". Nei Grigioni, si terrà una manifestazione anche nel monastero di San Giovanni a Müstair.

Informazioni dettagliate sulle singole manifestazioni che si terranno nei Grigioni e l'intero programma delle Giornate europee del Patrimonio si possono consultare sul sito web

www.denkmalpflege.gr.ch

.

Dal suo primo svolgimento, nel 1994, la giornata si è sviluppata fino a diventare la più importante manifestazione nel settore della sensibilizzazione per la conservazione dei beni culturali. L'obiettivo della manifestazione consiste nel destare in un vasto pubblico l'interesse per i beni culturali e per la loro conservazione. Le visite in occasione della Giornata del Patrimonio vengono organizzate in anticipo dai servizi federali, cantonali e comunali per la cura dei monumenti e l'archeologia. Essi selezionano ogni anno gli oggetti, allacciano i contatti con i proprietari e organizzano le visite guidate e l'animazione sul posto.

La NIKE è responsabile per il coordinamento nazionale dei circa duecento eventi, per l'informazione dei media e dell'opinione pubblica nazionali, nonché per la pubblicazione del programma sotto forma di opuscolo e in internet. La Giornata europea del Patrimonio è una manifestazione culturale organizzata per iniziativa del Consiglio d'Europa e gode anche del sostegno dell'Unione europea. La giornata del Patrimonio si tiene in 48 paesi europei.

Persona di riferimento:

Marcus Casutt, sovrintendente ai monumenti, Ufficio della cultura, tel. 081 257 27 91

Organo: Ufficio della cultura

Fonte: it Ufficio della cultura

06.09.2010
Dis europeics dal monument ils 11 ed ils 12 da settember 2010 davart il tema "Ciclus da la vita"

Ils dis europeics dal monument, che han lieu ils 11 ed ils 12 da settember 2010, porschan in program multifar. En il Grischun sa concentreschan las occurrenzas principalmain sin la vischnanca da Tavau.

A chaschun dals 17avels dis europeics dal monument envida la tgira da monuments ad in viadi d'exploraziun tar bains culturals ch'èn colliads cun il tema "Ciclus da la vita": lieus ed edifizis – scolas, ospitals, museums, baselgias, santeris – che dattan la tempra al mintgadi en in ambient cultural e che paran d'ans esser bain enconuschents, che nus n'enconuschain dentant savens tuttina betg propi. Els raquintan, co tractar ils temas centrals da la vita: naschientscha – plaschair – mal – mort.

En il Grischun sa concentreschan las occurrenzas dals dis dal monument principalmain sin la vischnanca da Tavau. Preschentads vegnan differents bains culturals che han cuntanschì – sco incumbensas da construcziun publicas – in'auta qualitad planisatorica ed architectonica e che caracteriseschan en moda decisiva il maletg actual dal lieu.

Ils dis europeics dal monument vegnan averts uffizialmain sonda, ils 11 da settember 2010, a las 11.00, tras Hans Peter Michel en la chasa communala a Tavau Plaz. A l'occurrenza d'avertura discurran plinavant Christian Rathgeb, anteriur president dal cussegl grond e president da la societad per la perscrutaziun da la cultura grischuna, sco er Marcus Casutt, tgirader chantunal da monuments. L'occurrenza vegn accumpagnada da la scola da musica da Tavau.

Sonda, ils 11 da settember, da las 13.00 fin las 17.00, sco er dumengia, ils 12 da settember, da las 11.00 fin las 16.00, han lieu a Tavau differents guids. Tranter auter pon ins visitar la staziun da Tavau Plaz, il museum Kirchner, la baselgia da Son Gion cun sias fanestras da Giacometti sco er l'albiert per la giuventetgna. Plinavant vegnan purschids in gir tras Tavau sco er in'occurrenza davart l'architect Rudolf Gaberel. Preschentadas vegnan er las minieras al Silberberg. In'occurrenza en il Grischun ha ultra da quai lieu en la claustra Son Jon a Müstair.

Infurmaziuns detagliadas davart las singulas occurrenzas en il Grischun e l'entir program dals dis europeics dal monument stattan a disposiziun sin la pagina d'internet

www.denkmalpflege.gr.ch

.

Dapi ch'el è vegnì realisà l'emprima giada l'onn 1994, è quest di sa sviluppà a l'occurrenza la pli gronda en il sectur da la sensibilisaziun per il mantegniment da bains culturals. L'occurrenza ha la finamira da svegliar tar in vast public l'interess per ils bains culturals e per lur mantegniment. Las visitas dal di dal monument vegnan organisadas en emprima lingia dals posts spezialisads federals, chantunals e municipals per la tgira da monuments e per l'archeologia. Els tschernan mintga onn ils objects, contacteschan las proprietarias ed ils proprietaris ed organiseschan ils guids e las occurrenzas al lieu.

Il center NIKE è responsabel per la coordinaziun da las var 200 occurrenzas en l'entira Svizra, per la lavur naziunala da medias e da publicitad sco er per la publicaziun dal program en furma da broschura ed en l'internet. Il di europeic dal monument è ina manifestaziun culturala che vegn lantschada uffizialmain dal cussegl da l'Europa. El vegn er sustegnì da l'uniun europeica. Il di dal monument ha lieu en 48 pajais europeics.

Infurmaziuns:

Marcus Casutt, tgirader da monuments, uffizi da cultura, tel. 081 257 27 91

Gremi: uffizi da cultura

Funtauna: rg uffizi da cultura

06.09.2010